**INDOKOLÁS**

**a** **vásárok és piacok működéséről szóló 34/1995. (X.26.) önkormányzati rendelet módosításáról szóló önkormányzati rendelethez**

Szombathely Megyei Jogú Város Önkormányzata Közgyűlésének a vásárok és piacok működéséről szóló 34/1995. (X.26.) önkormányzati rendelete (a továbbiakban: Rendelet) szabályozza az Önkormányzat által fenntartott Szombathely Városi Vásárcsarnokban a vásár, piac helyét és nyitvatartási rendjét. A megváltozott gazdasági környezetre tekintettel indokolt a Rendelet módosítása, amely a Szombathely Városi Vásárcsarnok igazgatója által javasolt gyakorlati és költségvetési módosításokat tartalmazza.

**1. §**

A helyiségbérleti jognak a Magyarország Kormánya által elrendelt veszélyhelyzetre és a megváltozott gazdasági környezetre tekintettel történő további kettő évvel történő meghosszabbítása javasolt a Vásárcsarnokban hosszabb ideje helyiségbérleti joggal rendelkező bérlők esetében a pályázati eljárás mellőzésével, csökkentve ezáltal a bérlőkre nehezedő gazdasági nyomást.

**2. § és 1. melléklet**

A tervezet alapján a Rendelet melléklete módosításra kerül, amely tartalmazza az asztalbérleti díjak és napi helyjegy díjainak összegét.

**3. §**

A rendelet hatályba lépését tartalmazza, amely a helyiségbérleti jog meghosszabbítására és a bérleti díjak alkalmazásának kezdő időpontjára tekintettel került megállapításra.